stanford-oval/wikipedia huggingface dataset:
Agatha All Along
רקע לכתיבת והפקת השיר

בדצמבר 2020, הוכרז שזוג הפזמונאים והמלחינים רוברט לופז וקריסטן אנדרסון-לופז יכתבו את שירי הנושא עבור כמה מהפרקים של סדרת הטלוויזיה "וונדה-ויז'ן", שמהווה חלק מהיקום הקולנועי של מארוול. הפרק השביעי של הסדרה, "Breaking the Fourth Wall", הופץ בדיסני+ ב-19 בפברואר 2021, והסתיים בחשיפה כי דמותה של השחקנית קתרין האן, אגנס, שנחשבה עד כה לשכנתם התמימה אך חטטנית של וונדה מקסימוף וויז'ן, היא למעשה אגתה הארקנס, מכשפה רבת-עוצמה ומי שמשכה בחוטים מאחורי אורח החיים הפרוורי האידיאלי שלהם – שלקח השראה רבה מסיטקומים אמריקאים – בעיירת ווסטוויו. החשיפה לוותה בכותרות הפתיחה של הסדרה הפיקטיבית "Agatha All Along" שהוצגה בתוך עלילת הסדרה, והציגה את השיר תוך הצגת קטעי סצנות החושפים רגעים המסבירים כיצד אגתה עמדה ומשכה בחוטים מאחורי האירועים. בכתוביות הסיום של הפרק, שם השיר נרשם בתור "It Was ______ All Along".
השיר נוצר בהשראת שיר הנושא של "משפחת מונסטר" ושיר הנושא של "משפחת אדמס". בני הזוג השתמשו בתחושה ה"מפלצתית" של שני שירי הנושא על מנת להעניק לשיר הנושא של אגתה "תחושה מכושפת ומתועבת" עם "קצת מתחוש אומפה-לומפה טנורית". שיר הנושא מושר בעיקר על ידי קתרין האן, ואותה מלווים לופז יחד עם אריק בראדלי, גרג ויפל, ג'ספר רנדל וג'רלד וייט, זמרי הרקע האחרים ששרו את שירי הנושא הקודמים של הסדרה. לופז ואנדרסון-לופז הפיקו את השיר, שעובד ותוזמר על ידי דייב מצגר.
השיר נפתח בסולם מי מינור, כשלאחר מכן מתחלף צליל הבס לסי במול - שיוצר מרווח דיסוננטי של טריטון בהשוואה למי - כאשר גשר השיר כתוב בסולם סול מז'ור, הסולם המקביל של מי מינור, ומסתיים בסיום בסגנון "Shave and a Haircut". מרווח הטריטון הוא אותו מרווח בו השתמשו אנדרסון-לופז ולופז בשני התווים האחרונים של המוטיב בן ארבעת התווים של הסדרה, שבו נעשה שימוש בשירי הנושא האחרים שלה. השיר מכיל "ריף כלי נשיפה בסגנון ביג בנד, צלילי עוגב חשמלי "קיטשיים", "בריטונים עליזים" וצלילי מחיאות כפיים. מילות השיר חושפות כיצד אגתה משכה בחוטים מאחורי כל האירועים שהתרחשו במהלך הסדרה עד כה.
הפצה

השיר הופץ בפורמטים דיגיטליים על ידי חברות התקליטים מארוול מיוזיק והוליווד רקורדס ב-23 בפברואר 2021, כחלק מהפסקול, WandaVision: Episode 7 (Original Soundtrack). במקור, הפסקול היה אמור להיות לצאת לאור ב-26 בפברואר 2021. מגזין The Verge שיער שהפצת הפסקול הוקדמה בעקבות הפופולריות של השיר.
ביקורות

עם הפצת הפרק השביעי, השיר "Agatha All Along" הפך לתופעת אינטרנט פופולרית – הצופים התלהבו מהשיר, ויצרו רמיקסים שונים, ממים וסרטוני טיקטוק בהשראתו בימים שלאחר מכן. עד 23 בפברואר, ההאשטאג לשיר הפך לנושא מדובר בטוויטר, ודיסני קישרו את ההאשטאג לאמוג'י המציג את דמותה של אגתה.
המבקרים כינו את השיר "קליט", וככזה הכולל "מילים מלאות תענוג", תוך שהושווה ל-"Toss a Coin to Your Witcher" מהסדרה "המכשף" שהופקה על ידי נטפליקס, שהפך גם הוא לתופעת אינטרנט פופולרית לאחר שידור הסדרה. השיר כונה גם "השיר הרשמי של קיץ 2021" "שיר השנה", והשיר שיושמע בחגיגות ובמועדוני לילה בעקבות מגפת הקורונה. אלכס זלבן, מהאתר דסיידר, ציין שנראה כי שיר הפך לפופולרי יותר משירי הנושא הקודמים של "וונדה-ויז'ן", משום שחיקוי שיר הנושא של "משפחת מונסטר" איפשר לו להיות שיר קליט שעובד, שיר אמיתי שלא יוצא מהמוח" והוסיף ששירי הנבלים, כפי שניתן לראות ברבים מסרטי אולפני האנימציה של וולט דיסני, הם מהנים יותר ונותנים לנבל של הסרט "להשתגע איתם". אוגוסט בראון, מלוס אנג'לס טיימס, הסכים עם זלבן ש-"Agatha All Along" הוא שיר הנבלים הרשמי של "וונדה-ויז'ן", ותיאר אותו כ"סינגל ערמומי בעל היכולת להפיק ממים, שנתן טוויסט לעלילת הסדרה בשמחה" וש"כנראה יחיה עוד מחוצה ל[סדרה] כמוזיקת נושא לכל מי שמעוניין לעורר כאוס". בראון ציין כי קול שירתה של האן הוא "מושלם". אנטוניו פרם מווראייטי כינה אותו כ"שיר החשיפה הגדול ביותר בכל הזמנים" ושללא ספק מדובר בשיר הנושא האגרסיבי ביותר שלא יוצא מהמוח מאשר שאר שירי הנושא של הסדרה עד כה. ג'ושוע ריברה מהאתר פוליגון, ציין שהשיר הוא הרגע המושלם ביותר שלופז ואנדרסון-לופז הלחינו עבור הסדרה, וציין כי מדובר בשיר הקליט והקצר הראשון של הסדרה שלא יוצא מהמוח וש"מסוגל להפיק ממים רבים". גרגורי לורנס מקוליידר ציין ששיר הנושא היה "שיר מדהים" עם "טון מושלם של מוזיקת סרף-רוק משנות ה-60 ותמת קלישאת סיטקומי האימה".
עם הפצתו הדיגיטלית, השיר זינק למקום הראשון במצעד הפסקולים של אייטונס, וב-24 בפברואר 2021, הגיע למקום החמישי במצעד 100 הסינגלים המובילים של אייטונס.
And Winter Came...

And Winter Came... (בעברית: וחורף הגיע...) הוא אלבום האולפן השביעי של הזמרת-יוצרת והמוזיקאית האירית אניה. האלבום יצא לאור ב-10 בנובמבר 2008 על ידי חברת התקליטים האחים וורנר ברחבי העולם. לאחר צאת המיני-אלבום הקודם, Sounds of the Season: The Enya Collection‏ (2006), אניה החלה לעבוד על אלבום שלם, שהורכב ממזמורים מסורתיים ושירים מקוריים, אך הרעיון שונה לבסוף לאלבום חג המולד. הוא הוקלט עם עמיתיה הוותיקים, המעבד והמפיק ניקי ריאן ואשתו, הפזמונאית רומא ראיין.
האלבום זכה לביקורות מעורבות עד חיוביות מטעם ממבקרי המוזיקה וזכה להצלחה עולמית כאשר הגיע בשלושת השבועות הראשונים לצאתו לעשיריות הפותחות ב-21 מדינות; כולל המקום השמיני במצעד הבילבורד 200 והמקום השישי במצעד האלבומים הבריטי. הרצועה "Trains and Winter Rains" הייתה הסינגל הפיזי היחיד מהאלבום. לאחר מכן, יצאו "Dreams Are More Precious",‏ "White Is in the Winter Night" ו-"My! My! Time Flies!", כסינגלים שיווקיים. כדי לקדם את האלבום ערכה אניה כמה ראיונות, הופעות והופעות חיות. האלבום נמכר ביותר מ-3 מיליון עותקים ברחבי העולם, תוך שאיגוד תעשיית ההקלטות האמריקאי (RIAA) העניק לו את תואר הזהב, על מכירות של למעלה מחצי מיליון עותקים במדינה.
רקע והקלטה

בנובמבר 2006, לאחר סיבוב ההופעות שלה שנתמך על אלבום האולפן הקודם שלה Amarantine ‏(2005), הוציאה אניה את המיני-אלבום הרביעי שלה Sounds of the Season: The Enya Collection; מיני-אלבום בנושא חג המולד המכיל שירים חדשים. הוא יצא במקור כמהדורה מסוימת של Amarantine. לאחר מכן, הודיעה כי גמלה החלטה בליבה להקליט אלבום אולפן שלם שיכיל שירי חג מולד חדשים ומסורתיים. היא קיבלה השראה מעונת החורף, שנחשבת לעונה האהובה עליה בשנה. אניה כינתה את החורף כ"מאוד מעניין [...] מאוד מרגיע". בהמשך, הצהירה כי במהלך העונה הספציפית הזו היא נהגה ליצור את המוזיקה שלה. בהתחלה, החליטה אניה לאחד כמה משירי Sounds of the Season: The Enya Collection, ביחד עם שירים חדשים ומקוריים. לבסוף, ההחלטה התמוגגה וזו בחרה להקליט אלבום חדש במקום.
ניקי ראיין הוסיף כי האלבום התפתח בהשראת "הנוף החורפי שחג המולד מביא עימו, אם כי שגוי יהיה לכנות אותו כ'אלבום חג מולד' של אניה". האלבום הוקלט בין 2006 ל-2008 על ידי אניה ועמיתיה הוותיקים, המעבד והמפיק ניקי ריאן ואשתו, הפזמונאית רומא ראיין. הוא כולל עשר רצועות מקוריות עם מילים המושרות באנגלית. בדומה לאלבומים הקודמים שלה, את And Winter Came... הקליטו באולפן אייגל; האולפן הביתי של ניקי ורומא ראיין, בקיליני, מחוז דבלין שבאירלנד.
מוזיקה ומילים

"And Winter Came..." הוא גרסה אינסטרומנטלית ומחודשת של "Midnight Blue", הבי-סייד של "Wild Child", הסינגל השני מתוך A Day Without Rain ‏(2000). רוב האלבומים של אניה מתחילים במוזיקה אינסטרומנטלית דומה והיא ציינה כי בחרה את שיר הנושא בתור הפתיחה של האלבום, מכיוון שהנושאים שלו "מבטאים את המעבר מסתיו לחורף". "Journey of the Angels" תואר על ידי אניה כ"שיר מסורתי ואיטי". רומא הדגישה את הפן הדתי שלו, ובחרה בו כגולת הכותרת האישית שלה באלבום. השיר הוקדש לבמאי והעורך האמריקאי טים רויס, שהפיק את הקליפים לשיריה של אניה "Amarantine" ו-"It's in the Rain" ונפטר בשנת 2007. עבור "White Is in the Winter Night", קיבלה אניה השראה מהרעיון לכתוב "מזמור לחג המולד מתקופת המאה ה-21". היא הדגישה את המילים של רומא וטענה שהיא מתארת את הצבעים הקשורים לחג המולד: "ירוק מאפיין את הדבקון, אדום את הצינית [...] וזהב נמצא באור הנרות". האלבום מכיל שני שירים מסורתיים שעובדו מחדש על ידי אניה וניקי; "O Come, O Come, Emmanuel" שהוא פזמון נוצרי המזוהה עם עונת הציפייה, שהושמע לאניה והפך לאחד מהשירים המועדפים עליה ועל רומא, ואף הוקלט בשפה הלטינית, והשני "Oíche Chiúin (Chorale)", שהוא שיר חג מולד מסורתי ופופולרי שהולחן בשנת 1818 על ידי פרנץ קסאוור גרובר למילותיו של יוזף מור, בעיירה הקטנה אוברנדורף ביי זלצבורג (Oberndorf bei Salzburg) שבאוסטריה. אניה תיארה את המשמעות מאחורי "Trains and Winter Rains" ואמרה: "השיר [...] הוא כמו מסע חורפי חשוך ואני חושבת שכולם לקחו את המסע הזה כרגע בו הגיע הזמן לעזוב את הבית. מדובר ברגע מרגש ולא ודאי או ברור, אך ניסינו להדגיש את משמעותו במילים ובלחן שלו". רומא השוותה את "Dreams Are More Precious" ל-"Christmas lullaby" וחשפה ששמו נגזר מהמילים שלו.
"Last Time by Moonlight" הוא שיר רומנטי שנוצר סביב הרעיון של שני אנשים שאהבו זה את זה ונפרדו. לאחר הפרידה, הם מדברים על השקפות החיים שלהם עם דגש עיקרי לחג המולד. אניה ורומא יצרו את "One Toy Soldier" כשיר ילדים על חייל צעצוע ישן עם תוף שבור שעובר בירושה במשפחה ובעל ערך סנטימנטלי. את השיר סיימה רומא בנימה פסימית, שהסתיימה בכך שאותו החייל נעלם במהלך חג המולד; היא ידעה שאניה לא תאהב את הסיום ולבסוף החליטה לשנות אותו. "My! My! Time Flies!" הייתה הרצועה האחרונה שהוקלטה לאלבום. זהו שיר בעל קצב בינוני המוקדש לגיטריסט האירי ג'ימי פוקנר, שנפטר במרץ 2008. מילותיו נכתבו בהתבסס על שיחה שאניה ובני הזוג ראיין קיימו על פוקנר ביום פטירתו, תוך דיבור על המוזיקה האהובה עליו. הרצועה נחשבת לסטייה מהסגנון המוזיקלי של אניה, בכך שלאורכה יש קצב קבוע של תופים. מעבר לכך, היא נחשבת לרצועה השנייה שלה שכללה סולו גיטרה בולט, שבוצע על ידי פט פארל; הרצועה הראשונה היא "I Want Tomorrow" מ-Enya‏ (1987). "Oíche Chiúin (Chrorale)" הוא השיר המסורתי השני באלבום, והראשון של אניה מאז A Day Without Rain שמושר באירית, שפתה העיקרית. השיר הוא מעין גרסה אירית לשיר חג המולד "Silent Night". אניה הביעה את חיבתה כלפיו עוד כשלמדה לשיר אותו עם מקהלת בית הספר שלה. אניה הקליטה בעבר את השיר כבי-סייד לסינגל "Evening Falls...", שנכלל ב-Watermark ‏(1988). ההחלטה להקליט גרסה חדשה הגיעה מניקי, שהציע לעבד אותו מחדש וראה בו הזדמנות טובה להציג את קולה של אניה כחלק ממקהלה; אחת מכמיהותיו העזות ביותר. לאחר שהקליטה את השיר, הוא טען ש"גרסתה של אניה לשיר בהחלט מצאה חן בעיניי".
הוצאה וקבלה

| דירוגים מקצועיים> ציוני ביקורות.מקור | דירוגים מקצועיים> ציוני ביקורות.ציון |
| --- | --- |
About.com: 
AllMusic: 
BBC מיוזיק: חיובית
הטיימס: 
מסיבת השקתו של האלבום נערכה ב-8 באוקטובר 2008 בטו טמפל פלייס, לונדון. המבנה עוטר וקושט לכבוד המאורע. לאחר מכן התקיימה מסיבת עיתונאים שערכה אניה למחרת במלון דורצ'סטר. מסיבת השקה שנייה התקיימה ב-3 בנובמבר 2008 בבניין גרוס אורנג'רי שרלוטנבורג בברלין, ובה הופיעו רקדני בלט מברלין לצד כוראוגרפיה שהותאמה לשיריה של אניה.
And Winter Came... יצא לאור ב-10 בנובמבר 2008 על ידי וורנר רקורדס ברחבי העולם; בארצות הברית, יצא לאור ב-11 בנובמבר 2008 על ידי רפרייז רקורדס. האלבום הופיע לראשונה במקום השישי במצעד האלבומים הבריטי, עם מכירות של 35,812 עותקים בשבוע בכורתו. ב-28 בנובמבר 2008 הוענק לאלבום תואר הזהב על ידי איגוד תעשיית ההקלטות הבריטי (BPI) עבור 100,000 עותקים שנמכרו ממנו במדינה. האלבום הגיע בשיאו למקום השישי במצעד הבילבורד 200, עם מכירות של 92,000 עותקים. בשבוע השני לצאתו נמכר האלבום בלמעלה מ-83,000 עותקים. הוא המשיך לזכות להצלחה מסחרית, וקיבל את תואר הזהב מטעם איגוד תעשיית ההקלטות האמריקאי (RIAA) ב-12 בדצמבר 2008 על מכירות של למעלה מ-500,000 עותקים בארצות הברית. עד אוקטובר 2015 מספר זה זינק ל-920,000. האלבום דורג בעשרים העליונים במצעדי האלבומים של 21 מדינות שונות.
מכירותיו של And Winter Came... נכון לסוף שנת 2011 עומדות על למעלה משלושה מיליון עותקים בכלל העולם. אניה הוציאה את "Trains and Winter Rains" כסינגל המוביל והיחיד מתוכו, בנובמבר 2008. לאחר מכן, הופצו שלושה סינגלים שיווקיים: "White Is in the Winter Night" ב-4 בנובמבר 2008, "My! My! Time Flies!" ב-4 בפברואר 2009, ו-"Dreams Are More Precious" ב-10 באוקטובר 2009. האלבום הופץ כתקליט ב-20 באוקטובר 2017.
רשימת רצועות

כל הליריקה נכתבה על ידי רומא ראיין, כל המוזיקה הולחנה על ידי אניה וכל השירים הופקו על ידי ניקי ראיין (למעט הלחן והליריקה של "O Come, O Come, Emmanuel" ו-"Oíche Chiúin (Chrorale)" שנחשבים לשירים מסורתיים).
| And Winter Came> ...מס' | And Winter Came> ...שם | And Winter Came> ...משך | And Winter Came> ... | And Winter Came> ... | And Winter Came> ... | And Winter Came> ... | And Winter Came> ... | And Winter Came> ... | And Winter Came> ... |
| --- | --- | --- | --- | --- | --- | --- | --- | --- | --- |
| 1. | And Winter Came...  | 3:15 |  |  |  |  |  |  |  |
| 2. | Journey of the Angels  | 4:47 |  |  |  |  |  |  |  |
| 3. | White Is in the Winter Night  | 3:00 |  |  |  |  |  |  |  |
| 4. | O Come, O Come, Emmanuel  | 3:40 |  |  |  |  |  |  |  |
| 5. | Trains and Winter Rains  | 3:44 |  |  |  |  |  |  |  |
| 6. | Dreams Are More Precious  | 4:25 |  |  |  |  |  |  |  |
| 7. | Last Time by Moonlight  | 3:57 |  |  |  |  |  |  |  |
| 8. | One Toy Soldier  | 3:54 |  |  |  |  |  |  |  |
| 9. | Stars and Midnight Blue  | 3:08 |  |  |  |  |  |  |  |
| 10. | The Spirit of Christmas Past  | 4:18 |  |  |  |  |  |  |  |
| 11. | My! My! Time Flies!  | 3:02 |  |  |  |  |  |  |  |
| 12. | Oíche Chiúin (Chorale)  | 3:49 |  |  |  |  |  |  |  |
| משך כולל: | משך כולל: | 44:59 |  |  |  |  |  |  |  |
| And Winter Came> .. — מהדורת אמזון בלעדית (רצועת בונוס).מס' | And Winter Came> .. — מהדורת אמזון בלעדית (רצועת בונוס).שם | And Winter Came> .. — מהדורת אמזון בלעדית (רצועת בונוס).משך | And Winter Came> .. — מהדורת אמזון בלעדית (רצועת בונוס). | And Winter Came> .. — מהדורת אמזון בלעדית (רצועת בונוס). | And Winter Came> .. — מהדורת אמזון בלעדית (רצועת בונוס). | And Winter Came> .. — מהדורת אמזון בלעדית (רצועת בונוס). | And Winter Came> .. — מהדורת אמזון בלעדית (רצועת בונוס). | And Winter Came> .. — מהדורת אמזון בלעדית (רצועת בונוס). | And Winter Came> .. — מהדורת אמזון בלעדית (רצועת בונוס). |
| --- | --- | --- | --- | --- | --- | --- | --- | --- | --- |
| 13. | Miraculum  | 3:53 |  |  |  |  |  |  |  |
| משך כולל: | משך כולל: | 48:52 |  |  |  |  |  |  |  |
קרדיטים

כל הקרדיטים שלהלן לקוחים מ-Discogs.
אניה – שירה, כלי נגינה
פט פארל – גיטרת ראשית, גיטרת 12 מיתרים (12)
אניה – עיבוד
ניקי ראיין – עיבוד, הנדסה, מיקסינג
רומא ראיין – כתיבה
טום ואלי – מפיק בפועל
דיק בטהאם – מאסטרינג ב-"360 מאסטרינג הייסטינגס"
דניאל פולי – ייעוץ דיגיטלי
סיימון פאולר – צילום
סטיילורוג' – עיצוב, ארט דיירקשן
מיקומי שיא

|   ‏‏‏  מצעדים ודירוגים (2008)> מדינה |   ‏‏‏  מצעדים ודירוגים (2008)> מצעד |   ‏‏‏  מצעדים ודירוגים (2008)> מיקום שיא |
| --- | --- | --- |
|  אוסטריה | Ö3 אוסטריה טופ 40‏ | 6 |
|  אוסטרליה | מצעד האלבומים האוסטרלי | 7 |
|  אירופה | מצעד האלבומים האירופאי | 2 |
|  איטליה | מצעד האלבומים האיטלקי | 6 |
|  אירלנד | מצעד האלבומים האירי | 13 |
|  ארצות הברית | בילבורד 200 | 8 |
|  ארצות הברית | מצעד אלבומי העידן החדש | 1 |
|  ארצות הברית | מצעד אלבומי החג | 1 |
|  גרמניה | GfK – טופ 100 | 3 |
|  דנמרק | היטליסטן | 9 |
|  הולנד | מצעד 100 האלבומים ההולנדיים | 2 |
|  הונגריה | Mahasz | 3 |
|  הממלכה המאוחדת | מצעד האלבומים הבריטי | 6 |
|  ולוניה | אולטראטופ 40 | 2 |
|  יוון | IFPI Greece | 15 |
|  יפן | אוריקון | 6 |
|  נורווגיה | VG-lista | 17 |
|  ניו זילנד | המצעד הניו זילנדי הרשמי | 9 |
|  ספרד | PROMUSICAE | 2 |
|  פולין | ZPAV | 23 |
|  פורטוגל | מצעד האלבומים הפורטוגזי (AFP) | 15 |
|  פינלנד | המצעדים הפיניים הרשמיים | 21 |
|  פלנדריה | אולטראטופ 50 | 1 |
|  צ'כיה | ČNS IFPI | 2 |
|  צרפת | SNEP | 9 |
|  קנדה | מצעד האלבומים הקנדי | 4 |
|  קרואטיה | טופ ליסטה | 20 |
|  שוודיה | סוורייטופליסטן | 4 |
|  שווייץ | המצעד השווייצרי | 3 |
|   ‏‏‏  מצעדי סוף שנה (2008)> מדינה |   ‏‏‏  מצעדי סוף שנה (2008)> מצעד |   ‏‏‏  מצעדי סוף שנה (2008)> מיקום שיא |
| --- | --- | --- |
|  גרמניה | GfK – טופ 100 | 66 |
|  הולנד | מצעד 100 האלבומים ההולנדיים | 18 |
|  הממלכה המאוחדת | מצעד האלבומים הבריטי | 64 |
|  ולוניה | אולטראטופ 40 | 46 |
|  ניו זילנד | המצעד הניו זילנדי הרשמי | 26 |
|  ספרד | PROMUSICAE | 41 |
|  פלנדריה | אולטראטופ 50 | 52 |
|  צרפת | SNEP | 83 |
|  שוודיה | סוורייטופליסטן | 23 |
|  שווייץ | המצעד השווייצרי | 24 |
|   ‏‏‏  מצעדי סוף שנה (2009)> מדינה |   ‏‏‏  מצעדי סוף שנה (2009)> מצעד |   ‏‏‏  מצעדי סוף שנה (2009)> מיקום שיא |
| --- | --- | --- |
|  אוסטריה | Ö3 אוסטריה טופ 40‏ | 46 |
|  ארצות הברית | בילבורד 200 | 56 |
|  גרמניה | GfK – טופ 100 | 80 |
|  הולנד | מצעד 100 האלבומים ההולנדיים | 56 |
|  ולוניה | אולטראטופ 40 | 38 |
|  פלנדריה | אולטראטופ 50 | 46 |
|  קנדה | מצעד האלבומים הקנדי | 25 |
|  שווייץ | המצעד השווייצרי | 36 |
נתוני מכירות

| מקום | תארים | מכירות |
| --- | --- | --- |
| אוסטריה (IFPI Austria) | זהב | 10,000 |
| אוסטרליה (ARIA) | פלטינה | 70,000 |
| איטליה (FIMI) | זהב | 60,000 |
| אירלנד (IRMA) | פלטינה | 15,000 |
| ארצות הברית (RIAA) | זהב | 920,000 |
| בלגיה (BEA) | פלטינה | 30,000 |
| בריטניה (BPI) | זהב | 100,000 |
| גרמניה (BVMI) | זהב 3× | 300,000 |
| דנמרק (IFPI Denmark) | זהב | 15,000 |
| הולנד (NVPI) | פלטינה | 60,000 |
| יפן (RIAJ) | זהב | 100,000 |
| ניו זילנד (RMNZ) | פלטינה | 15,000 |
| ספרד (PROMUSICAE) | זהב | 40,000 |
| צרפת (SNEP) | זהב | 75,000 |
| רוסיה (NFPF) | זהב | 10,000 |
| שוודיה (GLF) | זהב | 20,000 |
| שווייץ (IFPI Switzerland) | פלטינה | 30,000 |
סיכום
| אירופה (IFPI) | פלטינה | 1,000,000 |
| בכל העולם | — | 3,000,000 |
 מכירות + הזרמת מדיה בלבד
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| כלל עולם | 10 בנובמבר 2008 | הורדה דיגיטלית • תקליטור | האחים וורנר |  |
| ארצות הברית | 11 בנובמבר 2008 | הורדה דיגיטלית • תקליטור | רפרייז |  |
| כלל עולם | 20 באוקטובר 2017 | תקליט | האחים וורנר • רפרייז |  |
If Love Was a Crime

If Love Was a Crime (בעברית: אם האהבה הייתה פשע) הוא שיר שבוצע על ידי פולי ג'נובה, והוקלט על ידי פולי ג'נובה הבולגרי, ונכתב על ידי בוריסלב מילנוב, סבסטיאן ארמן, יואכים פרסון וג'נובה עצמו.
השיר ייצג את בולגריה באירוויזיון 2016 על ידי הזמרת פולי ג'נובה עמו הגיע עד למקום הרביעי. המיקום הגבוה ביותר של בולגריה בתחרות עד אז.
הקליפ הרשמי לשיר יצא לאור ב-21 במרץ 2016, ואחריו הושק הסינגל ב-30 במרץ 2016 דרך הטלוויזיה הלאומית הבולגרית ועל ידי יוניברסל מיוזיק גרופ. לאחר הופעתה באירוויזיון, השיר הושמע גם במצעד הסינגלים בבריטניה ב-200 הראשונים והגיע למיקום שיא למקום השמונים באוסטריה, בלגיה, סקוטלנד ושוודיה.
מאז הוצאתו לאור של הקליפ, הסרטון הרשמי נצפה מעל 11 מיליון פעמים. ונשמע בספוטיפיי למעלה מ-4 מילון פעמים.
באירוויזיון

ב-19 בפברואר 2016, BNT הודיעה כי דירקטוריון השידור הבולגרי בחר באופן פנימי בפולי ג'נובה לייצג את בולגריה בתחרות האירוויזיון 2016. השיר "If Love Was A Crime" נבחר גם הוא באופן פנימי לג'נובה והוצג בפני הציבור ב-21 במרץ 2016 על ידי הוצאתו לאור של הקליפ הרשמי דרך האתר הרשמי של האירוויזיון. ג'נובה ביצעה את השיר במהלך אירוויזיון 2016 בחצי הגמר השני שהערך ב-12 במאי 2016, שנערך באריקסון גלוב שבסטוקהולם, שוודיה. בגמר, שנערך ב-14 במאי 2016, סיימה ג'נובה את התחרות במקום הרביעי עם 307 נקודות. היה זה המיקום הגבוה ביותר של בולגריה באירוויזיון עד אז. זו הייתה גם ההשתתפות הראשונה של בולגריה בגמר מאז 2007.
הערות שוליים

↑  Eurovision 2016 stars dominate iTunes charts, wiwibloggs, ‏2016-05-16 (באנגלית אמריקאית)
↑  Poli Genova - If Love Was A Crime (Bulgaria) 2016 Eurovision Song Contest, נבדק ב-2021-05-16
↑  Вътрешна селекция 2016 | Евровизия България, web.archive.org, ‏2016-02-25
| --- | --- |
בקרת זהויות :  MusicBrainz work: 915e0bb7-ff95-4e50-a2c8-bc0803689296
I Hate It Here

| --- | --- |

 שיר בביצוע טיילור סוויפט
 מתוך האלבום The Tortured Poets Department: The Anthology
 יצא לאור:  19 באפריל 2024
 תאריך הקלטה:  2022–2023
 שפה:  אנגלית
 אורך:  4:03
 חברת תקליטים:  ריפבליק רקורדס
 כתיבה:  טיילור סוויפט, ארון דסנר
 הפקה:  טיילור סוויפט, ארון דסנר
"I Hate It Here" (בעברית: "אֲנִי שׂוֹנֵאת אֶת זֶה כָּאן") הוא שיר שהוקלט על ידי הזמרת-יוצרת האמריקאית טיילור סוויפט. את השיר הוציאה ב-19 באפריל 2024 לאור חברת התקליטים ריפבליק רקורדס, כרצועה ה-23 מתוך מהדורתו המורחבת, The Anthology Edition, של אלבומה ה-11 של סוויפט, The Tortured Poets Department.
רקע

ב-21 באוקטובר 2022 פרסמה סוויפט את אלבומה העשירי, Midnights, שזכה להצלחה אדירה והפך למוקד התעניינות גדול בקרב כלי התקשורת בעולם. ביום הראשון לצאתו הושמע כ-186 מיליון פעמים בספוטיפיי – שיא כל הזמנים. בשנת 2023 הוציאה את Speak Now (Taylor's Version) ואת 1989 (Taylor's Version) כחלק מפרויקט הקלטת כל ששת אלבומיה הראשונים מחדש עקב מחלוקת המאסטרס שלה עם חברת התקליטים ביג משין רקורדס. ב-4 בפברואר נערך טקס פרסי גראמי ה-66 בו הועמד Midnights לכמה פרסים שונים. כמה ימים לפני הטקס שינתה סוויפט את תמונת הפרופיל שלה ברשתות החברתיות לתצלום בשחור-לבן. מעריצים רבים סברו כי היא עתידה להכריז על מועד הוצאתו של Reputation (Taylor's Version), ההקלטה החוזרת של אלבום האולפן השישי שלה, Reputation‏ (2017), שאופיין באותם צבעים. בד בבד הייתה באתר האינטרנט של סוויפט מעין תקלה, שדיווחה על קוד HTTP‏ 321. בנוסף, נרשם על הצג קוד שגיאה אחר בשם "hneriergrd", שפוענח מאוחר יותר על ידי הסוויפטיז בתהליך אנגרמה כ-"Red herring", מונח המתאר אדם שמנסה להסיח את דעת הקהל מפתרון הבעיה האמיתית. קוד המקור של האתר היה בג'יבריש.
בטקס פרסי גראמי ה-66 זכתה סוויפט בשני פרסים עבור "אלבום הפופ הווקאלי הטוב ביותר" ו"אלבום השנה". בנאום הזכייה הראשון שלה הכריזה על תאריך צאתו של The Tortured Poets Department, וסיפרה כי היא עבדה על יצירתו עוד מ-2022. עטיפתו הרשמית הועלתה לחשבונות השונים שלה ברשתות החברתיות יחד עם צילום של פתק לבן בכתב יד, אשר שילב תרגומים לאנגלית מקוד המקור של אתר האינטרנט ה"תקול" שלה:
וכך אני בודקת את כל ההוכחות / סמל האצולה המוכתם שלי / המוזות שלי נרכשו כמו חבורות / הקמעות והקסמים שלי / צלילי הטיקטוק של פצצות האהבה / הוורידים שלי התמלאו בדיו שחור כזפת / הכל הוגן באהבה ובשירה...

בכבוד רב, יושבת ראש מחלקת המשוררים המעונים.
ב-19 באפריל הכריזה סוויפט בהפתעה על פרסומו של The Tortured Poets Department: The Anthology, אלבום המשך ל-The Tortured Poets Department.‏ "I Hate It Here" הוכלל בגרסה זו כרצועה ה-23.
פרשנות  וניתוח של השיר-
השיר 'I Hate It Here' של טיילור סוויפט מתעמק בנושא של חוסר שביעות רצון
מההווה והרצון לברוח אל הדמיון. המילים מבטאות תחושה עמוקה של ניכור ואי נוחות עם מצב העניינים הנוכחי, הן מבחינה אישית ואולי מבחינה תרבותית. סוויפט משתמשת בדימויים חיים ובמטפורות כדי לתאר את נסיגתה אל 'הגנים הסודיים' ו'עמקי הירח' של מוחה, מקומות שבהם היא מוצאת נחמה ונמלטת ממציאות החיים הקשה.
השיר מתחיל בשיחה שנותנת את הטון של התפכחות, המתארת מישהו שנראה כ'משורר לכוד בתוך גופו של איש כספים'. מטאפורה זו מעידה על קונפליקט בין הרצונות האמיתיים של האדם לבין התפקידים שמטילה החברה. המילים של סוויפט חוקרות לעיתים קרובות נושאים של אותנטיות לעומת ציפיות חברתיות, והשיר הזה ממשיך ברוח זו. ההתייחסות ל'פחד לצאת החוצה' ודחיית רעיון הנוחות כמבנה מדגישה עוד יותר את הקונפליקט הפנימי ואת ההתפכחות שלה מהעולם החיצוני.
'I Hate It Here' נוגע גם במושג הנוסטלגיה והאידיאליזציה של העבר, שסוויפט בוחנת בביקורתיות. היא מפנטזת על חיים בעידן אחר, כמו שנות ה-30 של המאה ה-19, אבל מכירה בפגמים ובעוולות המובנה של אותם זמנים, כמו גזענות ונישואים בכפייה. ההתבוננות הפנימית הזו מובילה אותה למסקנה שאולי לכל תקופה יש את האתגרים שלה, והדשא לא בהכרח ירוק יותר בצד השני. במקום זאת, היא מוצאת מפלט במוחה היצירתי שלה, שם היא שולטת בנרטיב ויכולה למצוא תחושת ערך ואושר.
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  עולמי | בילבורד גלובל 200 | 38  |  |
|  עולמי | בילבורד גלובל ללא ארצות הברית | 62  |  |
|  אוסטרליה | מצעד הסינגלים האוסטרלי | 37  |  |
|  ארצות הברית | בילבורד הוט 100 | 34  |  |
|  ארצות הברית | מצעד שירי הסטרימינג | 29  |  |
|  ארצות הברית | מצעד השירים הדיגיטליים | 19  |  |
|  קנדה | קנדה הוט 100 | 37  |  |
Age of Mythology

| --- | --- |

 כללי
 תאריך הוצאה:  ארצות הברית – 30 באוקטובר 2002   אירופה – 11 בנובמבר 2002
 סוגה:  אסטרטגיה בזמן אמת
 פיתוח:  Ensemble Studios
 הוצאה לאור:  Microsoft Game Studios  MacSoft
 ארץ מקור:  ארצות הברית 
 שפות:  אנגלית, יפנית, קוריאנית, סינית מסורתית, ספרדית, איטלקית, גרמנית, צרפתית, רוסית 
 סדרה:  Age of Mythology 
 דרישות תוכנה
 גרסה:  1.0
 מצבי משחק:  משחק רשת ו-שחקן יחיד
 דירוג:  ESRB: לגילאי 13 ומעלה.  PEGI: לגילאי 12 ומעלה.
 פלטפורמות:  חלונות Mac OS X
 מדיה:  CD-ROM
 דרישות מערכת
 בקרים:  מקלדת, עכבר
 אתר רשמי
 
Age of Mythology (בעברית: עידן המיתולוגיה) הוא משחק מחשב מסוגת אסטרטגיה בזמן אמת שפותח על ידי Ensemble Studios והופץ על ידי Microsoft Game Studios. המשחק יצא לאור ב-1 בנובמבר 2002.
בשונה מהמשחקים בסדרת Age of Empires, המשחק מתמקד פחות בדיוק ההיסטורי ויותר בסיפורי עם ובמיתוסים מן המיתולוגיה היוונית, המיתולוגיה המצרית והמיתולוגיה הנורדית. המשחק זכה להצלחה רבה וארבעה חודשים לאחר יציאתו מכר למעלה ממיליון עותקים.
באוקטובר 2003 יצאה למשחק ההרחבה Age of Mythology: The Titans (בעברית עידן המיתולוגיה: הטיטאנים) הכוללת תרבות חדשה, אטלנטיס, ויחידות נוספות ובהן טיטאנים.
בספטמבר 2015, 12 שנים לאחר יציאת ההרחבה האחרונה של המשחק, הוכרזה הרחבה חדשה בשם Tale of the Dragon, בה נוספה התרבות הסינית. הרחבה זו בוצע בהשתתפות חברת SkyBox Labs.
תרבויות

במשחק ניתן לשחק ב-5 תרבויות שונות, בסוגריים רשום היצור אותו יכול האל לזמן.
תרבויות > יוון העתיקה

היצורים מהמיתולוגיה היוונית. השחקן יכול לשחק את האלים:
האדס (קיקלופ, מינוטאורוס, מנטיקור, האריה מנמאה, כימרה, קולוסוס)
זאוס (מינוטאורוס, הידרה, סקילה, מדוזה, קולוסוס, קנטאור, מנטיקור)
פוסידון (מנטיקור, קיקלופ, כימרה, האריה מנמאה, הידרה, סקילה)
הרה (מדוזה)
אפולו (מנטיקור)
הרמס (קנטאור)
אפרודיטה (האריה מנמאה)
אתנה (מינוטאורוס)
ארטמיס (כימרה)
הפייסטוס (קולוסוס)
דיוניסוס (הידרה וסקילה)
ארס (קיקלופ)